Source: https://puhelinrikki.fi/videokuvaus-puhelimella-milla-asetuksilla-nayttavimmat-hidastusvideot/
Timestamp: 2018-08-21 00:29:28+00:00

Document:
Videokuvaus puhelimella – Millä asetuksilla näyttävimmät hidastusvideot? | PuhelinRikki.fi
iphone videokuvaus
Oletko kuvaamassa puhelimellasi videokuvaa ja tarkoituksenasi olisi tehdä näyttävä hidastusvideo.
Nykyisissä älypuhelimissa onkin valittavana erittäin laajalti erilaisia asetuksia videokuvaukseen. Neuvomme tässä artikkelissa mitä eroavaisuutta eri kuvaustiloilla on keskenään sekä sen, että minkälaiseen käyttöön ne jokainen on tarkoitettu. Näiden vinkkien avulla saat kulloisessakin tilanteessa puhelimesi parhaat ominaisuudet otettua käyttöön ja tehtyä näyttäviä hidastuksia. Kerromme yksityiskohtaisesti esimerkkivideoiden avulla kuinka saat parhaat hidastusefektit tehtyä kamerallasi. Sillä ei ole merkitystä, onko tarkoituksenasi jakaa videotasi SoMessa tai kotonasi TV:lle.
Tämä artikkeli on laadittu helmikuussa 2017, jolloin eri puhelinvalmistajien lippulaivamallien asetuksista löytynee seuraavat asetukset videokuvaukseen:
4K kuvaus 30fps
FullHD kuvaus 30fps tai 60fps
720p kuvaus 120fps
Mikäli puhelimesi asetuksista ei näitä kaikkia kuvaustiloja löydykään, niin kannattaa Sinun siitä huolimatta kuitenkin jatkaa tämän artikkelin lukemista, jotta ymmärrät näiden asetusten erovaisuudet käytännössä sekä minkälaisiin kuvaustilanteisiin ne sopivat. Tämän testin videot on kuvattu Sonyn tämän hetkisellä lippulaivapuhelimella eli Sony Xperia XZ älypuhelimella. Kuitenkin nämä samat kuvaustilat löytyvät muistakin eri valmistajien nk. lippulaivapuhelimista. Ohessa muutamia esimerkkejä puhelimista missä on täysin samat toiminnot ja kuvaustilat:
OnePlus 3 ja OnePlus 3T
Sony Xperia Z-sarjan puhelimet
Xperia Z3 ja Z3 Compact
Xperia Z5 ja Xperia Z5 Compact
Samsung Galaxy S6 ja S6 Edge sekä S6 Edge Plus
Apple iPhone 6S ja iPhone 6S Plus
Apple iPhone 7 ja iPhone 7 Plus
Huawei Mate 9 ja Mate 9 Pro
Samat asetukset ja samat toiminteet löytyvät myös n. 350 – 550€ hintaluokan digijärkkäreistä sekä kalliimmista nk. actionkameroistakin. Todettakoon nyt tässä, että yli 600€ järjestelmäkamerat pystyvät useasti vieläkin parempiinkin kuvaustiloihin, mitä tässä artikkelissa nyt käymme läpi. Tällaisissa laadukkaissa digijärkkäreissä voi olla jopa nk. 8K kuvaustila sekä Full HD kuvaus 120fps, tai jopa vielä tästä paremmalla ominaisuuksilla.
Resoluutiolla tarkoitetaan kuvan tarkkuutta eli kuinka monesta yksittäisestä pisteestä videon kuva muodostuu. Testissämme olemme testanneet videokuvausta kolmella erilaisella resoluutiolla:
720p kuvauksessa kuvan tarkkuus on 1080 x 720 pikseliä.
FullHD kuvauksessa kuvan tarkkuus on 1920 x 1080 pikseliä. FullHD kuvauksesta käytetään myös lyhennettä 1080p tai FHD
4k kuvaus eli kuvan tarkkuus on tällöin 3840 x 2140 pikseliä. 4k tunnetaan myös nimellä Ultra HD ja sen lyhenne on UHD. 4K kuvauksesta voidaan myös käyttää lyhennettä 2160p. Tässä Ultra HD kuvauksessa pikseleiden määrä onkin nelinkertainen verrattuna Full HD formaattiin ( tästä siis tulee nimitys 4K ).
fps eli frames per second
Videokuva muodustuu yksittäisistä valokuvista, jotka kamera asettaa järjestykseen. Lyhenne fps tulee sanoista ”frames per second” eli kyse on siitä, että montako yksittäistä kuvaa videokamera pystyy kuvaamaan yhden sekunnin aikana. Yleisesti videokameroiden kyky kuvata mahdollisimman monta kuvaa sekunnissa alenee vastaavasti kun kuvan resoluutiota kasvatetaan. Tästä syystä testimme 4K videokuvauksessa oli käytössä ”vain” 30fps kuvaustila.
4K kuvaus ja 30fps
Alla olevasta esimerkki videosta ilmenee seuraavat seikat
Kun kuvaa hidastetaan merkittävästi, eli niinkin paljon kuin 15 kertaiseksi alkuperäisestä videokuvasta, niin 30fps kuvaustilan heikkous ilmenee selkeästi. Kuva nk. ”pätkii” eli se ei ole kovin tasainen ja siten menettää nopeasti näyttävyytensä.
Kuva on kuitenkin hyvin tarkka ja yksityiskohtainen, koska se on kuvattu parhaalla mahdollisella kuvanlaadulla mihin puhelimen kameralla vain pystyy. Tämä mahdollistaa sen, että kuvaa voidaan zoomata myöhemmin erillisellä videokuvan käsittelyyn tarkoitetulla ohjelmalla.
YHTEENVETO 4K KUVAUKSESTA:
Ei oikein sovellu hidastusvideoiden tekemiseen / kuvaamiseen, koska 30fps on liian vähän.
Soveltuu käyttökohteisiin silloin kun:
aikomuksesi on näyttää lopullista videokuvaa TV:n tai tietokoneen näytöllä.
Et pääse kovin lähelle kuvattavaa kohdetta, vaan aikomuksesi on zoomata kuvaa lähemmäksi.
Kuvanlaatu on tärkempää kuin hidastusefektit.
Full HD kuvaus ja 60fps
Kun kuvaa hidastetaan merkittävästi eli niinkin paljon kuin 15 kertaiseksi alkuperäisestä videokuvasta, niin 60fps kuvaustilan avulla kuva on sulavaa ja sujuvaa, eikä kuva pätki häiritsevästi.
Kuva on kuitenkin riittävän tarkka ja yksityiskohtainen. Ero kuvan tarkkuudessa 4k kuvaukseen on hyvin pieni ja siten merkityksetön.
720p kuvaus ja 120fps
Kun kuvaa hidastetaan merkittävästi eli niinkin paljon kuin 15 kertaiseksi alkuperäisestä videokuvasta, niin 120fps kuvaustilan avulla kuva on täysin sulavaa ja sujuvaa, eikä kuva pätki käytännössä lainkaan.
Kuva ei ole kuitenkaan riittävän tarkka ja yksityiskohtainen. Ero kuvan tarkkuudessa 4k kuvaukseen onkin jo huomattava.
Kuvan epätarkkuudesta johtuen zoomaaminen lähemmäksi erillisellä ohjelmalla ei ole mahdollista, koska kuvan laatu kärsisi siitä melkoisesti.
YHTEENVETO 720p KUVAUKSESTA:
Soveltuu hyvin hidastusvideoiden tekemiseen mutta edellyttää kuitenkin sitä, että pääset lähelle kuvattavaa kohdetta.
Kuvattava kohde liikkuu erittäin nopeasti. Esim. eläimet
Aikomuksesi ei ole näyttää lopullista videokuvaa TV:n tai tietokoneen näytöllä.
Pääset lähelle kuvattavaa kohdetta, eikä tarkoituksesi ole zoomata kuvaa lähemmäksi.
Tavoitteenasi on tehdä näyttäviä hidastusefektejä.
Testin loppuyhteenveto
”Parhaimpaan lopputulokseen pääset, kun kuvaat Full Hd ja 60fps asetuksilla.”
Videoihin on kasvonsa lupautunut antamaan yhtiön PR asioista vastaava 3 vuotias Taccu -koira. Voit myös seurata Tacun seikkailuja hänen viralliselta Instagram tilillään:
Tacun Instagram tili
Piditkö tätä artikkelia hyödyllisenä? Haluaisitko kysyä asiakaspalvelustamme jotain tähän artikkeliin liittyen? Olisimme myös kovin kiitollisia jos voisit antaa palautetta tästä testistä. Esitä kommenttisi alla olevaan viestikenttään, niin pyrimme vastaamaan mahdollisimman pian.
120fps video 2160p video 4k 30fps 4k video 4k video kuvaaminen 4k videokuvaus 720p 120fps full hd 60fps iphone videokuvaaminen videokuvaaminen puhelimella videokuvaus galaxy s7 videokuvaus iphone videokuvaus oneplus videokuvaus puhelin videokuvaus puhelin asetukset videokuvaus samsung galaxy videokuvaus sony xperia video
iphone videokuvaus videokuvaaminen oneplus videokuvaus asetukset videokuvaus puhelimella videokuvaus sony
Puhelimen tehdasasetusten palautus - Google tilin vahvistaminen käyttöönoton yhteydessä
Puhelinrikki -ketju laajentaa toimintaansa Kainuussa - Kuhmon uusi toimipiste avattu

References: HD 
 HD 
 HD 
 HD 
 HD 
 Hd 
 hd